Уругвай

Уругва́й (исп. Uruguay) у Хуссар Америкæйы паддзахад. Уругвайы сæйраг сахар у Монтевидео. Æппæт бæстæйы цæрджыты нымæц у 3,3 млн адæймаджы. Рæстæмбис царды дæргъ у 73 азы (нæлгоймæгтæ) æмæ 80 азы (сылгоймæгтæ). Уругвайæгты 92 % цæрынц сахарты. Уругвайы сæйрагдæр экспорты товартæ сты дзидза, пырындз, цæрмттæ, къуымбил. Сæйрагдæр æлхæнджытæ сты Бразили (18,7 %), Китай (8,5 %), Аргентинæ (7,3 %), Герман (6,5 %), Мексикæ (4,9 %), Нидерландтæ (4,5 %), Уæрæсе (4,4 %). Уругвай импорт кæны нефт æмæ нефты продукттæ, индустрион гæрзтæ, химион продукци, хæдтулгæтæ, гæххæтт, пластик. Сæйргадæр уæйгæнджытæ — Аргентинæ (19,6 %), Бразили (17,9 %), Китай (11,0 %) æмæ АИШ (9,7 %).